Publication: Magyar Közlöny
Issue: MK-2004-38 (Year: 2004, Number: 38)
Era: 2004-2010
Section: A rögzített adatokat az 5/1990. (IV. 12.) KöHÉM rendelet B. Függelékének B/7.
Paragraph Index: 454

2. kiegészítésben leírt vizsgálatoknál használt füstölésmérõknek teljesíteniük kell. 2. A FÜSTÖLÉSMÉRÕKRE VONATKOZÓ ALAPVETÕ ELÕÍRÁSOK 2.1. A mérendõ gázt tartalmazó kamra belsõ felülete ne legyen tükrözõ. 2.2. A fénysugaraknak a gázon át megtett tényleges útját a fényforrást és a fotocellát védõ elemek esetleges hatását figyelembe véve kell meghatározni. Ezt az úthoszszat fel kell tüntetni a készüléken. 2.3. A füstölésmérõ kijelzõjén két skálának kell lennie, melyek közül az egyik a fényelnyelés abszolút egységeit mutatja 0-tól ∞-ig (m–1), a másik pedig egy 1-tõl 100-ig terjedõ lineáris skála; mindkét skálán a 0 a teljes fényt, a maximum a fény teljes hiányát jelzi. 3. GYÁRTÁSI ELÕÍRÁSOK 3.1. Általános elõírások A füstölésmérõ olyan legyen, hogy állandósult üzemi körülmények között a füstkamra homogén fényelnyelésû füsttel teljen meg. 3.2. A füstkamra és a füstölésmérõ háza 3.2.1. Annak lehetõségét, hogy a fotocellára belsõ tükrözõdés vagy szóródás hatására nem kívánatos fény essen, minimálisra kell korlátozni (pl. a belsõ felületek matt feketére festése és célszerû kialakítása útján). 3.2.2. Az optikai jellemzõk olyanok legyenek, hogy a szóródás és tükrözõdés együttes hatása ne legyen nagyobb a lineáris skála egy egységénél, ha a füstkamra 1,7 m–1 körüli fényelnyelési együtthatójú füsttel van tele. 3.3. A fényforrás A fényforrás 2800 K és 3250 K közötti színhõmérsékletû izzólámpa legyen. 3.4. A vevõ 3.4.1. A vevõ egy fotocellából áll, melynek színképi érzékenységi görbéje hasonló az emberi szem világosban látási görbéjéhez (legnagyobb érzékenység az 550/570 nm-es sávban; kevesebb, mint a legnagyobb érzékenység 4%-a 430 nm alatt és 680 nm fölött). 3.4.2. A kijelzõt is tartalmazó villamos áramkört úgy kell kialakítani, hogy a fotocella kimenõ árama a fotocella üzemi hõmérsékleti tartományában a ráesõ fény intenzitásának lineáris függvénye legyen. 3.5. A mérõskála 3.5.1. A k fényelnyelési együtthatót a Φ = Φo · e–kL képletbõl kell kiszámítani, ahol L - a fénysugaraknak a mérendõ gázon keresztül megtett tényleges útja, Φo - a belépõ fényáram és Φ - a kilépõ fényáram. Ha egy füstölésmérõ-típus tényleges L hosszúságát nem lehet a geometriája alapján közvetlenül meghatározni, a tényleges távolságot - a 4. pontban leírt módszerrel, vagy - egy ismert tényleges hosszúsággal rendelkezõ füstölésmérõvel való összehasonlítás útján lehet meghatározni. 3.5.2. A 0-tól 100-ig terjedõ lineáris skála és a k fényelnyelési együttható közötti összefüggést az alábbi képlet adja meg: k = L −loge (1 –100 N ) ahol N a leolvasási érték a lineáris skálán és k a megfelelõ fényelnyelési együttható értéke. 3.5.3. Az füstölésmérõ kijelzõjének lehetõvé kell tennie az 1,7 m–1 fényelnyelési együttható 0,025 m–1 pontosságú leolvasását. 3.6. A mérõberendezés beállítása és ellenõrzése 3.6.1. A fotocella és a kijelzõ áramköre tegye lehetõvé a mutató 0-ra állítását, ha a fényáram tiszta levegõvel töltött füstkamrán vagy hasonló jellemzõkkel bíró kamrán halad át. 3.6.2. Kikapcsolt lámpa és kikapcsolt vagy rövidre zárt mérõ áramkör mellett a fényelnyelési együttható skáláján leolvasható értéknek ∞-nek kell lennie, és mûködõ mérõ áramkör mellett az értéknek ∞-nek kell maradnia. 3.6.3. Közbensõ ellenõrzést kell végezni egy olyan gázt modellezõ szûrõnek a füstkamrába helyezésével, melynek a 3.5.1. pont szerint mért k fényelnyelési együtthatója 1,6 m–1 és 1,8 m–1 között van. A k értékét legalább 0,025 m–1 pontossággal kell ismerni. Az ellenõrzés annak biztosítására szolgál, hogy az érték nem különbözik 0,05 m–1-nél többel a kijelzõn mutatott értéktõl, ha a szûrõt a fényforrás és a fotocella közé helyezik. 3.7. A füstölésmérõ válaszideje 3.7.1. A villamos mérõáramkör válaszidejének, (T90 - az az idõ, amire a kijelzõnek szüksége van a teljes skála 90%-ának megfelelõ kitéréshez, ha egy, a fotocellát teljesen eltakaró ernyõt helyeznek be) 0,9 és 1,1 másodperc között kell lennie. 3.7.2. A villamos mérõáramkör csillapítása olyan legyen, hogy a bemenõ érték (pl. az ellenõrzõ szûrõ) bármilyen pillanatnyi változása után a végsõ stabil értéken való kezdeti túllendülés ne legyen több, mint ennek az értéknek a 4%-a a lineáris skála egységeiben leolvasva. 3.7.3. A füstölésmérõnek a gázkamrában bekövetkezõ fizikai eseményekre való válaszideje, ami a gáznak a mérõkészülékbe való belépése és a füstkamra gázzal való teljes kitöltése közötti idõ, nem lehet 0,4 másodpercnél több. 3.7.4. A 3.7.1. – 3.7.3. pontokban foglalt elõírások csak a szabadgyorsítás alatti füstölés mérésére szolgáló füstölésmérõkre vonatkoznak. 3.8. A mérendõ gáz nyomása és az öblítõlevegõ 3.8.1. A füstkamrában lévõ gáz nyomása nem térhet el a környezet légköri nyomásától 0,75 kPa-nál többel. 3.8.2. A mérendõ gáz nyomásváltozásai és az öblítõlevegõ egy 1,7 m–1 fényelnyelési együtthatónak megfelelõ gáz esetében nem okozhatják a fényelnyelési együttható 0,05 m–1-nél nagyobb mértékû megváltozását. 3.8.3. A füstölésmérõt el kell látni a füstkamra nyomásának mérésére alkalmas berendezéssel. 3.8.4. A készülék gyártójának meg kell adnia a gáz és az öblítõlevegõ nyomásváltozásainak határértékeit a füstkamrában. 3.9. A mérendõ gázok hõmérséklete 3.9.1. A gáz hõmérsékletének a mérés idején az egész füstkamrában 70°C és egy, a füstölésmérõ gyártója által megadott legnagyobb hõmérséklet között kell lennie úgy, hogy ebben a hõmérséklet-tartományban a leolvasások ne változzanak 0,1 m–1-nél többel, ha a kamra 1,7 m–1 fényelnyelési együtthatójú gázzal van teli. 3.9.2. A füstölésmérõt el kell látni a füstkamra hõmérsékletének mérésére alkalmas berendezéssel. 4. A FÜSTÖLÉSMÉRÕ TÉNYLEGES ‘L’ MÉRETE 4.1. Általános elõírások 4.1.1. Egyes füstölésmérõ-típusoknál a fényforrás és a fotocella vagy a fényforrást és a fotocellát védõ átlátszó elemek között a gáz fényelnyelése (opacitása) nem állandó. Ezekben az esetekben a tényleges L annak a homogén fényelnyelésû gázoszlop- nak a hossza, amely ugyanolyan fényelnyelést eredményez, mint ami akkor figyelhetõ meg, ha a gáz normálisan áramlik át a füstmérõn. 4.1.2. A fénysugarak útjának tényleges hossza a normálisan mûködõ füstölésmérõn leolvasott N értéknek egy olyan módosított füstölésmérõn leolvasott No értékkel való összehasonlításából kapható meg, amelynél a próbagáz egy pontosan meghatározott Lo távolságot tölt ki. 4.1.3. Az összehasonlító leolvasásokat gyors egymásutánban kell végezni a zérus pontos helyének megállapítása érdekében. 4.2. Az L kiértékelésének módszere 4.2.1. A próbagázok állandó fényelnyelésû kipufogógázok vagy nagyságrendileg a kipufogógázokéval azonos sûrûségû fényelnyelõ gázok. 4.2.2. Pontosan meg kell határozni a próbagázokkal egyenletesen megtöltött füstölésmérõre egy Lo oszlopot, melynek alapjai többé-kevésbé merõlegesek a fénysugarak irányára. Az Lo hosszúságnak közel kell állnia az füstölésmérõ feltételezett tényleges hosszúságához. 4.2.3. Meg kell mérni a füstkamrában lévõ próbagázok átlagos hõmérsékletét. 4.2.4. Ha szükséges, a lüktetések megszûntetése céljából a mintavevõ vezetékbe be lehet iktatni egy megfelelõ térfogatú, zárt formájú tágulási tartályt, a lehetõ legközelebb a szondához. Ugyancsak beépíthetõ egy hûtõberendezés. A tágulási tartály és a hûtõberendezés beiktatása ne befolyásolja a kipufogógázok összetételét. 4.2.5. A tényleges hossz megállapítására szolgáló vizsgálat abból áll, hogy próbagázt engedünk át felváltva a normálisan mûködõ füstölésmérõn és a 4.1.2. pont szerint módosított ugyanezen készüléken. 4.2.5.1. A füstölésmérõ által szolgáltatott adatokat a vizsgálat alatt folyamatosan regisztrálni kell egy olyan regisztráló készülékkel, melynek válaszideje a lehetõ legközelebb áll a füstölésmérõéhez. 4.2.5.2. A normálisan mûködõ füstölésmérõnél a lineáris skálán leolvasott érték N és a gázok K-ben kifejezett átlaghõmérséklete T. 4.2.5.3. Az ismert Lo hosszúsággal, ugyanazzal a gázzal töltve, a lineáris skálán leolvasott érték No és a gázok K-ben kifejezett átlaghõmérséklete To. 4.2.6. A tényleges hosszúság: L = Lo oT T ) log( ) log( o N N − − 4.2.7. A vizsgálatot meg kell ismételni legalább négy próbagázzal, melyek egyenletesen elosztott leolvasási értékeket adnak a lineáris skálán a 20 - 80 egység tartományban. 4.2.8. A füstölésmérõ tényleges L hossza az egyes próbagázokkal a 4.2.6. pont szerint meghatározott tényleges hosszak számtani középértéke.

Source: https://magyarkozlony.hu/hivatalos-lapok/5ae4883cbba8d29a9b17e5713a156211658ee3e5/dokumentumok/893aadb36a6e78c59cd0b57bdfc4b630d6ad20ba/letoltes